補史十忠詩 四川制置使知重慶府張公玨
作者：劉壎
朝代：宋

paragraphs: 坤維拓提封，形勝古天府。
血戰五十秋，零落餘八柱。
江南傳箭急，誰暇此回顧。
落日古渝城，杖鉞乃甚武。
天東甑雖墮，吾自强支拄。
渡瀘躬討逆，歸來戰彌苦。
蕭條下夔門，機穽伏中路。
咄咄快敵仇，誰歟掩坏土。
哀哉關西雄，國亡猶不負。
同時督軍將，腰金插雙虎。